
                        GRAD ZAGREB

GRADSKA ČETVRT TREŠNJEVKA - SJEVER

                     Vijeće Mjesnog odbora 

                                Pongračevo

KLASA: 024-08/23-003/1314
URBROJ: 251-13-11-16/002-23-2
Zagreb, 10. srpnja 2023.



Z A P I S N I K
s  27. sjednice Vijeća Mjesnog odbora Pongračevo, održane 10. srpnja 2023. u 18.00 sati, u prostorijama Mjesnog odbora Pongračevo, Opatijski trg 10. 
Prisutni članovi Vijeća: Lana Belinić, Teodor Ostojić, Vedran Đidara, Mila Vlajo, Marijana Horvat, Oto Čaleta
Odsutni članovi vijeća: Bruno Orešković

Predsjednica Vijeća Mjesnog odbora Pongračevo Lana Belinić otvara sjednicu i pozdravlja sve prisutne. Utvrđuje da je na sjednici prisutno 6 članova od ukupno 7 članova Vijeća, te konstatira da su ispunjeni svi uvjeti za raspravljanje i odlučivanje.

Predsjednica daje na raspravu prijedlog zapisnika sa 26. sjednice. 

Predsjednica daje na glasovanje zapisnik s 26. sjednice koji je  prihvaćen JEDNOGLASNO.
Predsjednica predlaže sljedeći 

DNEVNI RED
1. Prijedlog zaključka o uređenju trga i sanaciji drvene stanice na okretištu Ljubljanica

2. Aktualnosti u Mjesnom odboru Pongračevo
3. Pitanja, prijedlozi i obavijesti

Koji je prihvaćen JEDNOGLASNO.
Ad 1. Prijedlog zaključka o uređenju trga i sanaciji drvene stanice na okretištu Ljubljanica
Predsjednica usmeno informira prisutne o predmetu rasprave i odlučivanja. Otvara raspravu. U raspravi sudjeluju svi članovi vijeća. Predsjednica zaključuje raspravu. 

Vijeće Mjesnog odbora Pongračevo JEDNOGLASNO donosi 
Z A K LJ U Č A K
1. Vijeće Mjesnog odbora Pongračevo traži uređenje trga i sanaciju drvene stanice na okretištu Ljubljanica, koja je u izrazito derutnom stanju te predstavlja sigurnosni i zdravstveni rizik prolaznicima. 

2. Vijeće Mjesnog odbora Pongračevo traži kompletnu obnovu, uklanjanje i premještanje kioska koji zaklanjaju drvenu stanicu te ozelenjivanje područja.

3. Ovaj Zaključak dostavlja se Vijeću Gradske četvrti Trešnjevka – sjever.      

Ad 2. Aktualnosti u Mjesnom odboru Pongračevo
Predsjednica informira članove vijeća o aktualnostima.
Postaviti ćemo upit komunalnom redarstvu vezano uz postavljanje ljetnih terasa kafića u Parku Kate Šoljić. Terase su zauzele dio zelene površine te ćemo tražiti na uvid rješenje kojim je to omogućeno.
Član Vijeća Vedran Đidara informira predsjednicu i ostale članove vijeća o postavljenom upitu komunalnom redarstvu vezano uz prolaz između nebodera na Remizi koji u ljetnim mjesecima predstavlja zdravstvenu ugrozu prolaznicima jer je zapušten.

Predsjednica informira članove vijeća o upitu D. Oršića i postavljanju limenih kanalica za guranje bicikla i kolica na stepenicama kod Labinske 15 te ćemo o tome donijeti zaključak na idućoj sjednici.

Članica vijeća Marijana Horvat informira članove vijeća o osobnom dolasku stanara Ulice Vjekoslava Spinčića 20 na dežurstvo u prostorije Mjesnog odbora i upitu o postavljanju stupića na pločnik ispred njegove kuće.

Ad 3. Pitanja, prijedlozi i obavijesti
Predsjednica informira članove o zaprimljenim upitima putem maila.
· najava iduće sjednice za 28.08.2023. u 18.00 sati

Budući da nema više pitanja, predsjednica Vijeća zaključuje sjednicu.
Sjednica je završila u 19.00 sati.
                                                                                                                       Predsjednica

                                                                                                               Vijeća Mjesnog odbora

                                                                                                                        Pongračevo
                                                                                                                        Lana Belinić, v.r.
Prilog: Izvješće o glasanju

